आगरा में ईटीवी को बड़ा झटका लगा है. यहाँ के तेज तर्रार संवाददाता मुकेश कुमार ने ईटीवी से इस्तीफ़ा दे दिया है. छह साल से मुकेश कुमार ने ईटीवी को तमाम बड़ी ख़बरों में आगे रखा. माया सरकार के समय एमजी रोड पर दंगे की लाइव तस्‍वीरें हो या फिर आगरा में बम धमाके की घटना मुकेश कुमार की धमाकेदार रिपोर्टिंग ने ईटीवी को हमेशा आगे रखा. हाल ही के नगर निकाय चुनाव में आगरा में पुलिसिया तांडव की खबर पर यूपी विधान सभा में हंगामा भी मुकेश कुमार की खबर के बाद ही हुआ, लेकिन ईटी वी प्रबंधन ने मुकेश के प्रमोशन की ओर ध्‍यान नहीं दिया, जिससे नाराज होकर मुकेश ने इस्‍तीफा दे दिया. खबर है कि मुकेश कुमार ने राजधानी लखनऊ में सी न्यूज़ उत्तर प्रदेश में बतौर सीनियर रिपोर्टर ज्वाइन कर लिया है.